C 243/2
FI
Euroopan unionin virallinen lehti
27.6.2022
3.
Vihreää siirtymää ja kestävää kehitystä koskeva oppiminen tukee kaikenikäisiä oppijoita tarvittavien tietojen, taitojen ja asenteiden hankkimisessa, jotta he voivat elää kestävämmän elämäntavan mukaisesti, muuttaa kulutus- ja tuotantotapoja, omaksua terveempiä elintapoja ja edistää – yksilöinä ja yhdessä – kestävämpää taloutta ja yhteiskuntaa.
Se edistää myös sellaisten taitojen ja osaamisen kehittämistä, joita tarvitaan työmarkkinoilla yhä enemmän.
Se lisää ymmärrystä toisiinsa liittyvistä maailmanlaajuisista haasteista, kuten ilmastokriisistä, ympäristön tilan heikkenemisestä ja luonnon monimuotoisuuden köyhtymisestä, joilla kaikilla on ympäristöön liittyviä, sosioekonomisia ja kulttuurisia ulottuvuuksia.
4.
YK:n kestävän kehityksen tavoitteissa ja erityisesti tavoitteessa 4.7 kehotetaan kaikkia oppijoita hankkimaan vuoteen 2030 mennessä kestävän kehityksen edistämiseen tarvittavat tiedot ja taidot esimerkiksi kestävää kehitystä ja kestäviä elämäntapoja, ihmisoikeuksia, sukupuolten tasa-arvoa, rauhan ja väkivallattomuuden kulttuurin edistämistä, maailmankansalaisuutta sekä kulttuurien monimuotoisuutta ja kulttuurin osuutta kestävässä kehityksessä arvostavan koulutuksen kautta (6).
5.
Eurooppalaista koulutusaluetta koskevassa tiedonannossa (7), Euroopan sosiaalisten oikeuksien pilarissa (8), eurooppalaisen koulutusyhteistyön strategisissa puitteissa edettäessä kohti eurooppalaisen koulutusalueen toteuttamista ja kehittämistä (2021–2030) (9) ja tiedonannossa ”Uusi eurooppalainen tutkimusalue tutkimusta ja innovointia varten” (10) vaaditaan koulutuspolitiikan ja investointien suuntaamista osallistavaan vihreään ja digitaaliseen siirtymään tulevaa selviytymiskykyä ja vaurautta ajatellen.
6.
Elinikäisen oppimisen avaintaitoja koskevassa eurooppalaisessa viitekehyksessä (11) määriteltyjen avaintaitojen tarkoituksena on tukea ihmisiä kaikkialla Euroopassa, jotta he voivat hankkia tietoja, taitoja ja asenteita, joita itsensä toteuttaminen ja kehittäminen, työllistyminen, sosiaalinen osallisuus, kestävä elämäntapa, menestyksekäs elämä rauhanomaisessa yhteiskunnassa, terveystietoinen elämänhallinta ja aktiivinen kansalaisuus edellyttävät nopean ja perusteellisen muutoksen aikana.
7.
Euroopan osaamisohjelmassa (12) ilmaistaan tuki työmarkkinoiden vihreiden ydintaitojen kehittämiselle, jotta voidaan luoda ympäristötietoisten ammattilaisten ja vihreän talouden toimijoiden sukupolvi sekä nivoa ympäristöja ilmastonäkökohdat osaksi yleissivistävää koulutusta, korkeakoulutusta, ammatillista koulutusta ja tutkimusta.
Eurooppa tarvitsee erittäin päteviä ammattilaisia tukemaan vihreää siirtymää, jotta se nousisi maailman johtavaksi alueeksi kestävän teknologian alalla.
8.
Kestävää kilpailukykyä, sosiaalista oikeudenmukaisuutta ja selviytymiskykyä tukevasta ammatillisesta koulutuksesta annetussa neuvoston suosituksessa (13) ja Osnabrückin julistuksessa tunnustetaan ammatillisen koulutuksen ratkaiseva merkitys digitaalisen ja vihreän siirtymän kannalta.
9.
Eurooppalaisessa ilmastosopimuksessa kehotetaan yksilöitä, yhteisöjä ja organisaatioita osallistumaan ilmastotoimiin ja rakentamaan vihreää Eurooppaa tarjoamalla mahdollisuuksia oppia ilmastonmuutoksesta, kehittää ja toteuttaa ratkaisuja ja olla yhteydessä muihin, jotta ratkaisujen vaikutus voidaan moninkertaistaa.
Ilmastoasioita edistävän koulutuksen koalition tarkoituksena on luoda yhteisö, jota johtavat oppilaat ja opiskelijat sekä opettajat yhdessä koulujensa ja verkostojensa sekä muiden koulutusalan toimijoiden kanssa, tuottaa mahdollisimman monia merkityksellisiä oppimiskokemuksia ja vähentää hajanaisuutta koulutusalan eri osaalueiden ja ihmisten välillä.
10.
Digitaalisen koulutuksen toimintasuunnitelmassa (14) esitetään visio laadukkaasta, osallistavasta ja esteettömästä eurooppalaisesta digitaalisesta koulutuksesta, korostetaan digitaaliteknologian merkitystä vihreän siirtymän tehokkaana mahdollistajana ja edistetään samalla siirtymistä kohti kestävää käyttäytymistä digitaalisten tuotteiden kehittämisessä ja käytössä.
(6) (7) (8) (9) (10) (11) (12) (13) (14)
UNESCO, Education for sustainable development: a roadmap, 2020.
COM(2020) 625 final.
EUVL C 428, 13.12.2017, s. 10.
EUVL C 66, 26.2.2021, s. 1.
COM(2020) 628 lopullinen.
Neuvoston suositus, annettu 22 päivänä toukokuuta 2018, elinikäisen oppimisen avaintaidoista, EUVL C 189, 4.6.2018, s. 1.
COM(2020) 274 final.
EUVL C 417, 2.12.2020, s. 1.
COM(2020) 624 final.